കോളേജുകളില് ക്ലാസുകള് പുനഃരാരംഭിക്കാനൊരുങ്ങി മഹാരാഷ്ട്ര സര്ക്കാര് മുംബൈ: കോവിഡ് മഹാമാരിയെ തുടര്ന്ന് അടച്ചിട്ട കോളേജുകളില് ഒന്നര വര്ഷത്തിന് ശേഷം ക്ലാസുകള് ആരംഭിക്കാനൊരുങ്ങി മഹാരാഷ്ട്ര സര്ക്കാര്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ഓക്ടോബര് 20 മുതലാണ് ക്ലാസുകള് പുനഃരാരംഭിക്കുക. ഉന്നതവിദ്യാഭ്യാസ മന്ത്രി ഉദയ് സാമന്താണ് ഇക്കാര്യം പ്രഖ്യാപിച്ചത്. കോളേജ് ഹോസ്റ്റലുകള് ഘട്ടം ഘട്ടമായി തുറക്കാനും അനുമതി നല്കിയിട്ടുണ്ട്. തദ്ദേശഭരണ സ്ഥാപനങ്ങളുമായി സഹകരിച്ച് വാക്സിനേഷന് ക്യാമ്ബുകള് സജ്ജീകരിക്കാന് വേണ്ട ഒരുക്കങ്ങള് ചെയ്യാന് കോളജുകളോട് നിര്ദേശിച്ചിട്ടുണ്ട്. കോളജുകളില് നേരിട്ടെത്താന് സാഹചര്യമില്ലാത്ത വിദ്യാര്ത്ഥികള്ക്കായി ഓണ്ലൈന് ക്ലാസ് തുടരണമെന്നും ഉദയ് സാമന്ത് പറഞ്ഞു. രണ്ട് ഡോസ് വാക്സിന് സ്വീകരിച്ചവര്ക്ക് മാത്രമേ ക്ലാസുകളില് പ്രവേശനമൂള്ളു. കോളേജുകള് തുറക്കുന്ന സാഹചര്യത്തില് വിദ്യാര്ത്ഥികള്ക്ക് ലോക്കല് ട്രെയിന് യാത്ര അനുവദിക്കണമെന്ന് സംസ്ഥാനം റെയില്വേയോട് അദ്ദേഹം ആവശ്യപ്പെട്ടിരുന്നു. കോവിഡ് കേസുകളില് ക്രമാനുഗതമായ കുറവുണ്ടായതിനാല് സംസ്ഥാനം ഘട്ടം ഘട്ടമായി ലോക്ക്ഡൗണ് മാനദണ്ഡങ്ങളില് ഇളവ് വരുത്തുന്നുണ്ട്. Stories you may Like